text: লুকাস আলফোন্সো ওরবান আলেগ্রে (; জন্ম: ৩ ফেব্রুয়ারি ১৯৮৯; লুকাস ওরবান নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লীগের শীর্ষ স্তর আর্জেন্টিনীয় প্রথম বিভাগের ক্লাব রেসিং ক্লাব এবং আর্জেন্টিনা জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড়ের হিসেবে খেললেও মাঝেমধ্যে একজন বাম পার্শ্বীয় রক্ষণভাগের খেলোয়াড় হিসেবেও খেলেন।
  
  আর্জেন্টিনীয় ফুটবল ক্লাব রিভার প্লেতের যুব পর্যায়ের হয়ে খেলার মাধ্যমে ওরবান ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই নিজের খেলার বিকাশ করেছেন। ২০০৮–০৯ মৌসুমে, রিভার প্লেতের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিভার প্লেতের হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ১০ ম্যাচে অংশগ্রহণ করেছেন। অতঃপর তিনি তিগ্রে, বর্দো, বালেনসিয়া, লেবান্তে এবং জেনোয়ার মতো ক্লাবের হয়ে খেলেছেন। ২০১৭–১৮ মৌসুমে, তিনি ২.৫ মিলিয়ন ইউরোর বিনিময়ে জেনোয়া হতে আর্জেন্টিনীয় ফুটবল ক্লাব রেসিং ক্লাবে যোগদান করেছেন।
  
  ২০১৩ সালে, ওরবান আর্জেন্টিনার হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত একাধিক ম্যাচ খেলেছেন।
  
  তথ্যসূত্র
  
  বহিঃসংযোগ
   বিডিএফএ.কমে লুকাস ওরবান
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৯-এ জন্ম
  বিষয়শ্রেণী:আর্জেন্টিনীয় ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:প্রিমেরা দিভিসিওন আর্জেন্টিনা খেলোয়াড়
  বিষয়শ্রেণী:লীগ ১-এর খেলোয়াড়
  বিষয়শ্রেণী:লা লিগার খেলোয়াড়
  বিষয়শ্রেণী:সেরিয়ে আ-এর খেলোয়াড়
  বিষয়শ্রেণী:রিভার প্লেটের খেলোয়াড়
  বিষয়শ্রেণী:বালেনসিয়া ফুটবল ক্লাবের খেলোয়াড়
  বিষয়শ্রেণী:লেবান্তে ইউনিয়ন দেপোর্তিবার ফুটবলার
  বিষয়শ্রেণী:আর্জেন্টিনার আন্তর্জাতিক ফুটবলার
  বিষয়শ্রেণী:ফ্রান্সে প্রবাসী ফুটবলার
  বিষয়শ্রেণী:স্পেনে প্রবাসী ফুটবলার
  বিষয়শ্রেণী:ইতালিতে প্রবাসী ফুটবলার
  বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড়
  বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড়
title: লুকাস ওরবান